Apprenticeship to a Shorthand - Writer
Material: papyrus
Place: Oxyrhynchites
Categories: Vertrag
Ausbildung
Kurzschrift
Sklave
Πα[ν]εχώτης ὁ καὶ Πανάρης τῶν κεκοσμητευκότων τῆς Ὀξυρυγχειτῶν 
πόλεως διὰ Γεμέλλου φίλου Ἀπολλωνίῳ σημιογράφῳ χαίρειν. συνέστησά σοι 
Χαιράμμωνα δοῦλον πρὸς μάθησιν σημείων ὧν ἐπίσταται ὁ υἱός σου 
Δι[ο]νύσιος ἐπὶ χρόνον ἔτη δύο  ἀπὸ τοῦ ἐνεστῶτος μηνὸς Φαμενὼθ τοῦ 
ὀκτωκαιδεκάτου ἔτους Ἀντωνίνου Καίσαρος τοῦ κυρίου μισθοῦ τοῦ συμπεφω
νημένου πρὸς ἀλλήλους ἀργυρίου δραχμῶν ἑκατὸν εἴκοσι  χωρὶς ἑορτι
κῶν, ἐξ ὧν ἔσχες τὴν πρώτην δόσιν ἐν δραχμαῖς τεσσαράκοντα , τὴν δὲ 
δευτέραν λήψη τοῦ παιδὸς ἀνειληφότος τὸ κομεντάρ[ι]ον ὅλον ἐν δρα
χ[μ]αῖς τ[εσσ]αράκοντα , τὴν δὲ τρίτην λήψομαι ἐπὶ τέλει τοῦ χρόνου τοῦ 
παιδὸς ἐκ παντὸς λόγου πεζοῦ γράφοντος καὶ ἀναγεινώσ[κον]τος ἀμέμπτως 
τὰς δὲ λοιπὰς δραχμὰς τεσσαράκοντα . ἐὰν δὲ ἐντὸς τοῦ χ[ρ]όνου αὐτὸν 
ἀπαρτίσῃς οὐκ ἐκδέξομαι τὴν προκειμένην προθεσμ[ί]αν, οὐκ ἐξόντος 
μοι ἐντὸς τοῦ χρόνου τὸν παῖδα ἀποσπᾶν, παραμενεῖ δέ σ[ο]ι μετὰ [τὸ]ν χρό[νον] ὅσας 
ἐὰν ἀργήσῃ ἡμέρας ἢ μῆνας.  ιη Αὐτοκράτορος Καίσαρος Τίτου Αἰλίου Ἁδριανοῦ 
Ἀντωνείνου Σεβαστοῦ Εὐσεβοῦς Φαμενὼθ ε.